Shafi Hadi

Shafi Hadi, alun perin Curtis Porter (s. 1929 Philadelphia, Pennsylvania), oli yhdysvaltalainen tenori- ja alttosaksofonisti. Hän toimi varhaisella urallaan rhythm and blues -yhtyeissä, kuten Griffin Brothersissa ja Paul Williamsin yhtyeessä. Hän opiskeli yliopistoissa sävellystä.

1950-luvun lopulla Hadi nousi julkisuuteen soittaessaan lähinnä Charles Mingusin kanssa. Hänen bebop- ja blues-vaikutteisia soolojaan kuullaan sellaisilla Mingusin levytyksillä, kuten New Tijuana Moods ja The Clown. Hän soitti myös John Cassavetesin elokuvassa Varjoja sekä Hank Mobleyn kanssa. Lisäksi hänellä oli oma sekstettinsä, jonka kanssa hänen syyskuussa 1957 tekemiään levytyksiä on julkaistu myöhemmin.

Hadi teki yhteistyötä Mary Lou Williamsin kanssa tämän kappaleella "Shafi" (1977), vaikkakaan ei tiedetä, mikä hänen panoksensa siihen tarkalleen oli.

Lähteet 

Yhdysvaltalaiset jazzsaksofonistit
Vuonna 1929 syntyneet
Elävät henkilöt